RESOLUCIÓN do 21 de xuño de 2012, da Secretaría Xeral Técnica da Consellería do Medio Rural e do Mar, pola que se ratifica o acordo de extinción das fundacións para o desenvolvemento das comarcas e se promove a súa inscrición no Rexistro de Fundacións de Interese Galego.
Consellería do Medio Rural e do Mar — III. Outras disposicións — 25/06/2012

Examinados os expedientes de extinción e liquidación das fundacións para o desenvolvemento comarcal presentados ante este protectorado de fundacións, e conforme os seguintes antecedentes e consideracións legais e técnicas, antecedentes:
1. Con datas do 14, 18, 19 e 20 de xuño de 2012 tiveron entrada nesta secretaría xeral técnica escritos do director xeral de Desenvolvemento Rural polos que se remiten as escrituras notariais de elevación a público dos acordos sociais de extinción das fundacións para o desenvolvemento das comarcas, conforme o previsto no Acordo do Consello da Xunta do 13 de xaneiro de 2011.
2. As fundacións para o desenvolvemento das comarcas que se citan foron constituídas en escritura pública outorgadas polas notarías e nas datas que se indican a seguir. Tamén foron clasificadas como mixtas e declaradas de interese galego segundo as datas de publicación no Diario Oficial de Galicia que se sinalan:
As referidas fundacións foron constituídas para pór en marcha accións xenéricas enunciadas no Plan de Desenvolvemento Comarcal, deseñar programas, solicitar a súa implementación aos organismos correspondentes e animar e incentivar a participación dos sectores e axentes económicos e sociais a que vai dirixido, así como acometer actuacións, programas e accións e proxectos que contribúan e incidan no desenvolvemento territorial, económico e social da comarca.
3. En cumprimento do disposto no artigo 114 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e pola condición das ditas fundacións como fundacións pertencentes ao sector público, a extinción delas foi autorizada polo Consello da Xunta na súa reunión do día 13 de xaneiro de dous mil once.
Consideracións legais e técnicas:
Primeiro. Esta consellería é competente para coñecer este expediente en uso das facultades que lle confire o artigo 44.3 da Lei 12/2006, do 1 decembro, de interese galego, en relación co disposto no Decreto 13/2012, do 4 de xaneiro, polo que se fixa a estrutura orgánica dos departamentos da Xunta de Galicia, e no Decreto 46/2012, do 19 de xaneiro, polo que se establece a estrutura orgánica da Consellería do Medio Rural e do Mar e do Fondo Galego de Garantía Agraria e conforme o previsto na Orde do 30 de marzo de 2012, de delegación de competencias no secretario xeral técnico, secretarios xerais e xefes territoriais da Consellería do Medio Rural e do Mar e no presidente do Consello de Administración do ente público Portos de Galicia.
Segundo. O artigo 16.tres da Lei 15/2010, do 28 de decembro, de medidas fiscais e administrativas, autoriza o Consello da Xunta para extinguir as fundacións para o desenvolvemento das comarcas por imposibilidade de realizar o fin fundacional. O mesmo artigo dispón que o acordo do Consello da Xunta polo que se autorice a extinción determinará a apertura do procedemento de liquidación, conforme o previsto no artigo 46 da Lei 12/2006.
Así mesmo, indica que tras o remate das operacións de liquidación e previamente á inscrición no Rexistro de Fundacións de Interese Galego, o protectorado ratificará o acordo de extinción das anteditas fundacións.
De conformidade co disposto no artigo 44.6 da citada Lei 12/2006, o acordo de extinción inscribirase no Rexistro de Fundacións de Interese Galego.
Terceiro. Con datas do 14, 18, 19 e 20 de xuño de 2012, as anteditas fundacións achegan escrituras públicas formalizadas os días 11, 14, 18, 19 e 20 de xuño de 2012, ante o notario de Santiago de Compostela, José Manuel Amigo Vázquez, nas cales se recolle o contido das actas das sesións dos padroados nas cales se aproba a liquidación, documentación acreditativa da adxudicación do haber resultante, así como documentos contables referidos aos peches das contabilidades.
Cuarto. De conformidade co artigo 46.4 da Lei 12/2006, aprobadas as actuacións de liquidación das fundacións e adxudicado o haber resultante, estas actuacións serán comunicadas ao protectorado, que verificará as cancelacións e promoverá as inscricións que procedan, entre elas a extinción da fundación, no Rexistro de Fundacións de Interese Galego.
Quinto. Conforme o disposto no artigo 50.8 do Decreto 14/2009, do 21 de xaneiro, do Regulamento de Fundacións de Interese Galego, «realizada de conformidade a liquidación e a adxudicación do haber resultante desta, o Protectorado promoverá a súa inscrición, así como a da extinción da fundación e a correspondente dilixencia de peche da folla do Rexistro de Fundacións de Interese Galego».
O artigo 39.4 do Decreto 15/2009, do 21 de xaneiro, polo que se aproba o Regulamento do Rexistro de Fundacións de Interese Galego, establece que, inscrita a extinción e posterior liquidación, se cancelarán de oficio os asentos da fundación extinguida.
Polo exposto, á vista da documentación presentada e da normativa de aplicación, este protectorado
1. Ratificar os acordos de extinción aprobados polos padroados das fundacións para o desenvolvemento das comarcas de Muros, Noia, Terra de Trives, Arzúa, Ortegal, Santiago, Eume, Verín, Betanzos, Terra de Caldelas, Ordes, Terra Chá, A Ulloa, A Fonsagrada, Terra de Celanova, O Ribeiro, Deza, Terra de Lemos, Valdeorras, O Salnés, O Baixo Miño, O Carballiño, Os Ancares, Bergantiños, Melide, A Paradanta, Tabeirós-Terra de Montes, A Mariña Occidental, Caldas, Chantada, O Morrazo, A Mariña Central e A Mariña Oriental, autorizados polo Consello da Xunta do día 13 de xaneiro de 2011.
2. Ordenar a inscrición do acordo no Rexistro de Fundacións de Interese Galego, sección da Consellería do Medio Rural e do Mar.
3. Inscribir no Rexistro de Fundacións de Interese Galego a extinción das fundacións para o desenvolvemento das anteditas comarcas e dilixenciar de baixa a fundación no rexistro.
Contra a presente resolución, que esgota a vía administrativa, poderase interpoñer directamente recurso contencioso-administrativo ante o Tribunal Superior de Xustiza de Galicia, no prazo de dous meses desde a notificación, de conformidade co disposto no artigo 4 da Lei 29/1998, do 13 de xuño, reguladora da xurisdición contencioso-administrativa. Potestativamente, poderase interpoñer recurso potestativo de reposición ante o mesmo órgano que ditou o acto, no prazo dun mes desde a notificación, ou de tres meses a partir do día seguinte ao acto presunto, de conformidade co disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común. Non se poderá interpoñer o recurso contencioso-administrativo ata a resolución expresa ou presunta do recurso de reposición interposto.
Santiago de Compostela, 21 de xuño de 2012